Source: https://www.lietavskalucka.sk/statut-obce.phtml?id3=72934
Timestamp: 2019-07-16 18:36:46+00:00

Document:
LIETAVSKÁ LÚČKA > Štatút obce
ŠTATÚT OBCE LIETAVSKÁ LÚČKA
Obecné zastupiteľstvo v Lietavskej Lúčke na základe § 11 zák. SNR č. 369/1990 Zb.
o obecnom zriadení v znení neskorších zmien a doplnkov
pre kat. územie obce Lietavská Lúčka tento
Štatút obce Lietavská Lúčka upravuje v súlade so všeobecne záväznými právnymi predpismi najmä postavenie a pôsobnosť obce, práva a povinnosti obyvateľov obce, základné zásady hospodárenia a financovania, nakladania s majetkom obce, ďalej postavenie a pôsobnosť obecného zastupiteľstva, starostu a ďalších orgánov obecnej samosprávy, ich vnútornú štruktúru, deľbu práce medzi nimi, formy a metódy ich práce, rieši tiež širšie vzťahy obce, symboly obce, udeľovania čestného občianstva, cien obce a odmien.
Štatút obce Lietavská Lúčka je základným normatívno - právnym a organizačným predpisom obce.
Obec Lietavská Lúčka je samostatný samosprávny územný celok Slovenskej republiky združujúci občanov, ktorí majú na jej území trvalý pobyt.
Územie obce Lietavská Lúčka tvorí samostatné katastrálne územie. Zmeny územia obce Lietavská Lúčka možno vykonať len v súlade s osobitnými právnymi predpismi.
Obec Lietavská Lúčka je právnickou osobou samostatne hospodáriacou s vlastným majetkom a so svojimi finančnými zdrojmi za podmienok stanovených zákonom a všeobecne záväznými nariadeniami obce.
Obec Lietavská Lúčka má právo na svoje obecné symboly.
Obyvateľom obce Lietavská Lúčka je občan, ktorý je v nej prihlásený na trvalý pobyt.
Tieto sú zakotvené v ust. § 3 ods. 2 a § 4 ods. 2 zák. č. 369/1990 Zb. o obecnom zriadení v znení zmien a doplnkov.
Obec má voči občanom povinnosti stanovené zákonom a ďalšími všeobecne záväznými predpismi.
Na samospráve obce sa má právo podieľať aj ten, kto má na jej území nehnuteľný majetok alebo v obci trvalo pracuje a platí miestnu daň alebo miestny poplatok, alebo kto sa v obci zdržuje a je v nej prihlásený na prechodný pobyt, alebo ten, kto má čestné občianstvo obce. Tieto osoby však nemajú právo voliť orgány samosprávy obce a byť do nich zvolení a ďalej nemajú právo hlasovať o dôležitých otázkach života a rozvoja obce (miestne referendum).
Obec je povinná poskytnúť obyvateľovi obce nevyhnutnú okamžitú pomoc v jeho náhlej núdzi spôsobenej živelnou pohromou, haváriou, alebo inou podobnou udalosťou, najmä zabezpečiť prístrešie, stravu alebo inú nevyhnutnú materiálnu pomoc.
Samospráva obce Lietavská Lúčka
Obec samostatne rozhoduje a uskutočňuje všetky úkony súvisiace so správou obce a jej majetku, ak osobitný zákon takéto úkony nezveruje štátu alebo inej právnickej alebo fyzickej osobe. (§ 4 ods. 1 zák. SNR č. 369/1990 Zb.)
Samosprávu obce Lietavská Lúčka vykonávajú obyvatelia obce prostredníctvom :
Na plnenie úloh samosprávy obce, alebo ak to ustanovuje zákon, obec vydáva všeobecne záväzné nariadenia („ nariadenia“).
Postup pri príprave materiálov a podkladov, pri prijímaní nariadení obce, ich vydávaní ako aj spôsob kontroly plnenia týchto nariadení stanovuje zákon, tento štatút a Rokovací poriadok Obecného zastupiteľstva v Lietavskej Lúčke.
Obec vykonáva svoje samosprávne funkcie vymedzené v zák. SNR. č. 369/1990 Zb. - § 4 ods. 3, v ďalších osobitných zákonoch a všeobecne záväzných právnych predpisoch.
Majetok obce Lietavská Lúčka tvoria všetky hnuteľné a nehnuteľné veci vo vlastníctve obce a všetky pohľadávky a iné majetkové práva obce a majetkové práva ostatných subjektov založených, resp. vytvorených obcou.
Majetok obce Lietavská Lúčka sa používa najmä :
Majetok obce, ktorý slúži pre verejné účely ( najmä miestne komunikácie a iné verejné priestranstvá ) je verejne prístupný a možno ho obvyklým spôsobom používať, ak jeho používanie obec neobmedzila.
Majetok obce, ktorý slúži na podnikateľskú činnosť slúži ako majetkový základ pre subjekty a právnické osoby založené obcou alebo na ďalšie možné formy podnikateľskej činnosti v súlade s platnou právnou úpravou (najmä Obchodným a Občianskym zákonníkom).
- viesť majetok v predpísanej evidencii v súlade s platnou úpravou
Na rozmnoženie, zveľaďovanie a údržbu majetku obce možno zorganizovať zbierku, povoliť lotériu alebo inú podobnú hru v súlade so všeobecne záväznými predpismi.
V majetkových veciach (majetkoprávnych záležitostiach) obce Lietavská Lúčka koná v jej mene starosta obce.
Podrobnosti o hospodárení a nakladaní s majetkom obce upravujú „Zásady hospodárenia s majetkom obce Lietavská Lúčka“, ktoré schvaľuje obecné zastupiteľstvo.
- majetok obce Lietavská Lúčka
- postup prenechávania majetku obce do užívania fyzickým a právnickým osobám správu
Obec môže financovať svoje úlohy aj z prostriedkov združených s inými obcami, (mestami) príp. s inými právnickými a fyzickými osobami.
Základom finančného hospodárenie obce Lietavská Lúčka je rozpočet obce zostavovaný na obdobie jedného kalendárneho roka a schvaľovaný obecným zastupiteľstvom.
Obecné zastupiteľstvo schvaľuje tiež jeho zmeny, kontroluje jeho čerpanie a schvaľuje jeho záverečný účet obce.
Pred schválením sa rozpočet obce musí zverejniť najmenej na pätnásť dní na úradnej tabuli v obci, aby sa k nemu mohli obyvatelia obce vyjadriť (§ 9 ods. 3 zák. SNR č. 369/1990 Zb. v znení zmien a doplnkov).
Hospodárenie s prostriedkami rozpočtu obce sa riadi osobitnými právnymi predpismi - Rozpočtovými pravidlami SR na ten - ktorý rok.
Obec môže využívať ekonomické nástroje (dane, poplatky, pokuty a iné) ako regulatíva na podporu životného prostredia.
Ročnú účtovnú uzávierku obce Lietavská Lúčka overuje auditor. (§ 9 ods. 6 zák. SNR č. 369/1990 Zb. v znení zmien a doplnkov).
Ak nebude rozpočet obce na príslušný rok schválený pred prvým januárom rozpočtového roka, riadi sa rozpočtové hospodárenie v čase od 1 januára rozpočtového roka do schválenia rozpočtu obecným zastupiteľstvom rozpočtovým provizóriom.
Podrobnejšiu úpravu hospodárenia v období rozpočtového provizória obsahujú „Zásady nakladania s finančnými prostriedkami obce Lietavská Lúčka“, ktoré schvaľuje obecné zastupiteľstvo.
Obecné zastupiteľstvo zriaďuje podľa potreby alebo podľa osobitných predpisov svoje orgány, ktorými sú:
c) obecný úrad v Lietavskej Lúčke
d) obecný požiarny zbor v Lietavskej Lúčke
Obecné zastupiteľstvo Lietavská Lúčka
Obecné zastupiteľstvo je zastupiteľský zbor obce Lietavská Lúčka zložený z poslancov zvolených v priamych v priamych voľbách obyvateľmi obce Lietavská Lúčka.
Obecné zastupiteľstvo v Lietavskej Lúčke má 9 poslancov.
Obecné zastupiteľstvo rozhoduje o všetkých základných otázkach života obce Lietavská Lúčka a vykonáva svoju vyhradenú právomoc podľa § 11 ods. 3 zákona SNR č. 369/1990 Zb. o obecnom zriadení v znení neskorších zmien a doplnkov.
d) rozhodovať o zavedení a zrušení miestnej dane alebo miestneho poplatku podľa osobitných predpisov, pokiaľ sa neuznesie, že rozhodnutie o tom prenechá na hlasovanie obyvateľov obce podľa § 11 a ods. 1 písm, b) zák. SNR č. 369/1990 Zb. v znení neskorších zmien a doplnkov, a okrem prípadu ak o zavedení a zrušení miestnej dane alebo miestneho poplatku sa rozhodlo na základe petície hlasovaním obyvateľov obce podľa § 11 a ods. 1 písm. c) cit. zák.,
g) uznášať sa nariadeniach obce,
h) určovať organizáciu obecného úradu a určovať plat hlavného kontrolóra obce,
i) schvaľovať poriadok odmeňovania pracovníkov obce ako aj ďalšie predpisy,
j) zakladať, zriaďovať a kontrolovať rozpočtové a príspevkové organizácie, právnické osoby s majetkovou účasťou obce,
k) schvaľovať združovanie obecných prostriedkov a činností a účasť v združeniach,
l) zriaďovať orgány potrebné na samosprávu obce a určovať náplň ich práce,
m) udeľovať čestné občianstvo obce, vyznamenania a ceny,
o) schvaľovať zmluvné prevody vlastníctva hnuteľného majetku nad 30.000,- Sk,
p) schvaľovať nakladanie s majetkovými právami nad 30.000,- Sk,
s) stanovovať farby obce, obecnú zástavu a obecný erb,
t) schvaľovať štatút obce,
u) určovať plat starostu obce v rozsahu a v súlade s osobitnou právnou úpravou.
Podrobnú úpravu pravidiel rokovania obecného zastupiteľstva, najmä prípravu a obsah rokovania, prípravu materiálov a podkladov na rokovanie, spôsob uznášania sa a prijímania všeobecne záväzných nariadení obce, uznesení obecného zastupiteľstva, spôsob kontroly plnenia uznesení a zabezpečovania úloh týkajúcich sa obecnej samosprávy stanovuje Rokovací poriadok Obecného zastupiteľstva v Lietavskej Lúčke.
Starosta obce je štatutárnym orgánom obce v majetkoprávnych vzťahoch obce a v pracovnoprávnych vzťahoch pracovníkov obce, v administratívnych vzťahoch je správnym orgánom (§ 13 ods. 3 zák. SNR č. 369/1990 Zb. o obecnom zriadení v znení zmien a doplnkov).
a) zvoláva a vedie zasadnutia obecného zastupiteľstva a obecnej rady
c) zastupuje obec navonok - vo vzťahu k štátnym orgánom, k právnickým aj fyzickým
d) rozhoduje vo všetkých veciach správy obce, ktoré nie sú zákonom, týmto štatútom, alebo
iným rozhodnutím obecného zastupiteľstva vyhradené obecnému zastupiteľstvu,
Starosta obce môže pozastaviť výkon uznesenia obecného zastupiteľstva ak sa domnieva, že odporuje zákonom alebo je pre obec zjavne nevýhodné. Toto svoje rozhodnutie musí prerokovať v obecnej rade, avšak uznesením obecnej rady nie je viazaný.
Starosta má jedného zástupcu, ktorý je volený na celé funkčné obdobie obecným zastupiteľstvom a to z poslancov obecného zastupiteľstva.
b) nesmie zasahovať do výlučnej pôsobnosti starostu (§ 13 ods. 3 zák. SNR č. 369/1990
Zb. v znení zmien a doplnkov),
c) vykonáva bežné úkony súvisiace s činnosťou obecného zastupiteľstva a so
zabezpečením chodu obecného úradu
Funkcia hlavného kontrolóra obce je nezlúčiteľná s výkonom funkcie poslanca obecného zastupiteľstva, funkcie v štátnej správe, ďalej v dozornej rade podnikateľského subjektu vytvoreného obcou, príp. v inom kontrolnom orgáne obce.
- nakladania s majetkom obce vo vlastníctve štátu, príp. vo vlastníctve iných právnických
lebo fyzických osôb, ktorý bol obci zverený,
- správnosti a opodstatnenosti čerpania finančných prostriedkov obci účelovo
poskytnutých, fondov a dotácií
- ako organizácie, podniky a ďalšie subjekty, ktoré obec založila plnia svoju funkciu
z hľadiska kvality a uspokojovania potrieb obyvateľov obce a zároveň navrhuje opatrenia
- k návrhu rozpočtu a k záverečnému účtu obce pred ich schválením v obecnom
Pri vykonávaní činností uvedených v ods. 3 tohto ustanovenia hlavný kontrolór úzko spolupracuje s obecným úradom.
Hlavný kontrolór vybavuje sťažnosti a podnety občanov, ktoré boli podané na orgány obce a pracovníkov obce.
Hlavný kontrolór ja za svoju činnosť zodpovedný obecnému zastupiteľstvu, ktorému je povinný jedenkrát štvrťročne podávať správu o vykonanej činnosti za uplynulé obdobie.
Hlavný kontrolór sa zúčastňuje zasadnutí obecného zastupiteľstva a obecnej rady s hlasom poradným.
Obecná rada je zložená zo 4 poslancov obecného zastupiteľstva.
Obecná rada sa schádza podľa schváleného časového plánu práce a podľa potreby, najmenej jedenkrát za mesiac. Jej zasadnutia zvoláva a vedie starosta, v jeho neprítomnosti zástupca starostu.
a) rozpracúva a zabezpečuje plnenie úloh vyplývajúcich z uznesení obecného
zastupiteľstva, rerokúva a rieši iniciatívne návrhy komisií, poslancov
a jednotlivých oddelení obecného úradu,
d) zaoberá sa všetkými bežnými vecami týkajúcimi sa majetku obce, fondov
a rozpočtu obce, miestnych daní a poplatkov a podáva o nich návrhy
obecnému zastupiteľstvu alebo starostovi,
g) zaoberá sa vecami týkajúcimi sa obce a života v nej a svoje stanoviská podáva
obecnému zastupiteľstvu a starostovi,
h) organizuje a zjednocuje činnosť komisií obecného zastupiteľstva a utvára podmienky
pre ich prácu, zabezpečuje a kontroluje prerokúvanie a riešenie ich návrhov, podnetov
a pripomienok,
Obecná rada je spôsobilá rokovať, ak je prítomná nadpolovičná väčšina všetkých členov rady. Na prijatie uznesenia obecnej rady je potrebný súhlas nadpolovičnej väčšiny všetkých členov.
Obecné zastupiteľstvo volí predsedu komisie - ním je vždy poslanec obecného zastupiteľstva a členov komisií a vymedzuje im úlohy podľa miestnych podmienok a potrieb.
Každá komisia sa skladá z predsedu komisie a členov.
- riadi a organizuje prácu komisie, zvoláva jej schôdze a riadi ich priebeh, spoločne
s tajomníkom komisie pripravuje program schôdze,
Obec Lietavská Lúčka má vytvorené tieto stále komisie:
a) pre kultúru. mládež a šport
b) pre životné prostredie a sťažnosti
c) finančná a školstvo
a) vypracúvajú stanoviská k materiálom prerokúvaným obecnými orgánmi,
b) vypracúvajú návrhy a podnety na riešenie najdôležitejších otázok života v obci
a predkladajú ich orgánom obce, ktoré sú povinné informovať,
d) kontrolujú spôsob realizácie uznesení obecného zastupiteľstva a obecnej rady,
dozerajú a hospodárenie s majetkom obce, prípadne majetkom prenechaným
obci na dočasné užívanie, ďalej dozerajú ako sa vybavujú sťažnosti,
oznámenia a podnety, príp. pripomienky obyvateľov obce.
Komisie sa schádzajú podľa potreby, najmenej však jedenkrát za dva mesiace. Komisie zvoláva a vedie predseda komisie. Zásady rokovania a uznášania sa si komisia stanoví na svojom prvom zasadnutí.
Obecný úrad je výkonným orgánom obecného zastupiteľstva a starostu, zložený zo zamestnancov obce.
Obecný úrad vykonáva odborné, administratívne a organizačné práce súvisiace s plnením úloh samosprávy obce, najmä :
b) pripravuje odborné podklady a iné písomnosti na rokovanie obecného zastupiteľstva,
obecnej rady a komisií obecného zastupiteľstva,
c) pripravuje rozhodnutia starostu vydávané v správnom konaní, v daňovom a poplatkovom
Vnútornú organizáciu obecného úradu, najmä jeho organizačné členenie, pôsobnosť jednotlivých útvarov, zásady riadenia, zásady organizačnej štruktúry úradu a tiež ich vzájomné vzťahy obsahuje Organizačný poriadok Obecného úradu v Lietavskej Lúčke, ktorý schvaľuje obecné zastupiteľstvo.
Hlasovanie obyvateľov obce Lietavská Lúčka o najdôležitejších otázkach života a rozvoja obce vyhlasuje obecné zastupiteľstvo.
Obecné zastupiteľstvo musí vyhlásiť hlasovanie obyvateľov obce, ak ide o návrh: (§11 a ods. 1 zák. SNR č. 369/1990 Zb. v znení zmien a doplnkov)
b) na zavedenie a zrušenie miestnej dane alebo miestneho poplatku, o ktorom sa má
podľa uznesenia obecného zastupiteľstva rozhodnúť v miestnom referende,
c) petície skupiny obyvateľov obce v počte 20 % oprávnených voličov ku dňu podania tejto
Hlasovanie obyvateľov obce je platné ak sa ho zúčastní nadpolovičná väčšina obyvateľov obce oprávnených voliť do orgánov samosprávy obcí. Rozhodnutie obyvateľov obce je prijaté, ak za návrh predložený na hlasovanie hlasovala nadpolovičná väčšina voličov, ktorí sa zúčastnili hlasovania.
- ak o to požiada nadpolovičná väčšina poslancov obecného zastupiteľstva.
Obecné zastupiteľstvo sa môže uzniesť, že prenesie rozhodnutie o určitej dôležitej otázke, týkajúcej sa obce na verejné zhromaždenie obyvateľov, resp. jeho časti.
Verejné zhromaždenie sa zvoláva oznámením na úradnej tabuli na Obecnom úrade v Lietavskej Lúčke, príp. iným vhodným spôsobom (napr. vyhlásením v obecnom rozhlase a pod.). O prerokovanej problematike sa spisuje písomná zápisnica, ktorej súčasťou musí byť prezenčná listina prítomných obyvateľov, resp. často obce.
Obecné zastupiteľstvo môže zvolať zhromaždenie obyvateľov obce, resp. časti obce za účelom posúdenia dôležitých otázok rozvoja obce.
Poslanci dbajú o to, aby všetkou svojou činnosťou boli hodní dôvery svojich voličov. Pri výkone svojej funkcie sa riadia obecnými záujmami, resp. záujmami časti obce. Vykonávajú ju v súlade s ústavou, s ústavnými a ďalšími zákonmi.
Mandát poslanca zanikne, ak (zák. 233/98):
a) poslanec odmietne zložiť sľub alebo ak zloží sľub s výhradou,
b) poslanec bez vážneho dôvodu, bez ospravedlnenia, 3 - krát po sebe sa nezúčastní na
zasadnutí obecného zastupiteľstva,
c) poslanec počas jedného roka nie je spôsobilý zúčastňovať sa na zasadnutiach
d) vzdaním sa funkcie poslanca,
e) ak bol právoplatne odsúdený za úmyselný trestný čin
f) ak bol pozbavený spôsobilosti na právne úkony, alebo ak jeho spôsobilosť na právne
g) ak poslanec zmení trvalý pobyt mimo územia obce,
h) zlúčením alebo rozdelením obce,
i) smrťou poslanca,
j) ak poslanec začne vykonávať funkciu zamestnanca odborného aparátu obce,
k) ak poslanec začne vykonávať inú funkciu, nezlúčiteľnú s funkciou poslanca,
l) uplynutím 4 - ročného funkčného obdobia.
c) požadovať od vedúcich rozpočtových, príspevkových organizácií, a iných subjektov
s majetkovou účasťou obce vysvetlenia vo veciach týkajúcich sa ich činností,
e) zúčastňovať sa na previerkach, kontrolách, na vybavovaní sťažností, oznámení
a podnetov, ktoré vykonávajú orgány samosprávy obce a hlavný kontrolór obce,
a) zložiť zákonom predpísaný sľub na prvom zasadnutí obecného zastupiteľstva,
ktorého sa zúčastní,
b) zúčastňovať sa na zasadnutiach obecného zastupiteľstva a jeho orgánov, do ktorých
c) dodržiavať štatút obce Lietavská Lúčka, a rokovací poriadok Obecného zastupiteľstva
v Lietavskej Lúčke ako aj ďalšie organizačné normy a predpisy.
VZŤAH OBCE K OKOLITÝM MESTÁM
Veci spoločného záujmu obce Lietavská Lúčka a okolitých miest a obcí sa riešia dohodou obce s okolitými mestami a obcami.
VZŤAHY S ORGÁNMI ŠTÁTU,
S PRÁVNICKÝMI A FYZICKÝMI OSOBAMI,
Obec pri plnení svojich úloh spolupracuje s orgánmi štátu a to najmä s Okresným a obvodnými úradmi, územne špecializovanými úradmi štátnej správy, právnickými a fyzickými osobami, vysokými školami, výskumnými ústavmi, a ďalšími štátnymi orgánmi (prokuratúrou, súdom, políciou, a pod.).
a) Čestné občianstvo obce Lietavská Lúčka
b) Cena obce Lietavská Lúčka
c) Cena starostu obce Lietavská Lúčka
Čestné občianstvo obce Lietavská Lúčka
Osobám, ktoré sa obzvlášť významným spôsobom zaslúžili o rozvoj a zveľadenie obce, ochranu jeho záujmov a šírenie jeho dobrého mena vo svete, alebo ktorí obohatili ľudské poznanie, vynikajúcimi tvorivými výkonmi, môže obecné zastupiteľstvo udeliť Čestné občianstvo obce Lietavská Lúčka
Slávnostné odovzdanie listiny poctenému sa vykoná spravidla na mimoriadnom zasadnutí obecného zastupiteľstva. Poctený občan sa pri tejto príležitosti alebo pri svojej návšteve obce zapisuje do Kroniky obce Lietavská Lúčka.
Podrobnosti pre udeľovanie čestného občianstva obce môže obecné zastupiteľstvo upraviť všeobecne záväzným nariadením.
Cena obce Lietavská Lúčka
Cena obce Lietavská Lúčka sa udeľuje za:
publicistickej a verejno-prospešnej činnosti,
- činnosť osôb, ktoré sa významným spôsobom pričinili o hospodársky kultúrny rozvoj
obce, jeho propagáciu doma i v zahraničí,
- činnosť osôb pri záchrane ľudských životov a majetku obce a jeho občanov,
- o udelení ceny obce rozhoduje Obecné zastupiteľstvo nadpolovičnou väčšinou
Návrhy na udelenie ceny môžu obecnému zastupiteľstvu predkladať poslanci, starosta, príp. aj občania obce. Návrhy musia byť riadne odôvodnené.
Cenu obce Lietavská Lúčka tvorí plaketa s erbom a peňažitá odmena, výšku ktorej určí OZ. K cene obce sa vydáva potvrdenie ( preukaz ) o jeho udelení, v ktorom je uvedené meno, adresa, rodné číslo laureáta, dátum udelenia, pečiatka obce a podpis starostu.
Cenu obce Lietavská Lúčka slávnostne odovzdá laureátom starosta obce.
Cena obce Lietavská Lúčka sa môže udeliť ročne päťkrát.
Cena obce Lietavská Lúčka sa môže aj opätovne udeliť tým istým osobám, najskôr však po uplynutí 2 rokov.
Cena starostu obce Lietavská Lúčka
Cenu starostu obce udeľuje starosta obce - občanom obce za úspešnú a záslužnú činnosť v prospech obce.
Cenu starostu obce Lietavská Lúčka tvorí vecný dar v hodnote, ktorú každoročne schváli obecné zastupiteľstvo.
Cena starostu sa môže udeliť ročne najviac 10 - krát.
Evidencia sa vedie v Kronike obce Lietavská Lúčka, ktorá má obsahovať mená a hlavné údaje ocenených, dátum udelenia cien, ako aj stručné zdôvodnenie, pre ktoré boli jednotlivým osobám udelené.
Obecné zastupiteľstvo spravidla na návrh starostu môže udeliť z obecných prostriedkov vecné dary a odmeny a to najmä poslancom a iným obyvateľom obce, príp. iným osobám za aktívnu prácu v orgánoch samosprávy a významný podiel na rozvoj obce.
Kronika obce Lietavská Lúčka
Kronika obce Lietavská Lúčka sa vedie v úradnom jazyku.
Zápisy do kroniky sa vykonávajú v štvrťročných intervaloch.
Text jednotlivých štvrťročných zápisov do kroniky schvaľuje obecná rad po predbežnom prerokovaní a vyjadrení v kultúrnej komisii OZ.
Obec je povinná pomáhať pri likvidácií a odstraňovaní následkov živelnej pohromy a havárií prostredníctvom požiarneho zboru v spolupráci s ďalšími právnickými a fyzickými osobami a organizáciami štátu.
Starosta môže uložiť právnickej alebo fyzickej osobe povinnosť poskytnúť osobnú, alebo vecnú pomoc pri odstraňovaní následkov živelnej pohromy alebo inou podobnou udalosťou, najmä zabezpečiť mu prístrešie, stravu alebo inú materiálnu pomoc.
Starosta môže uložiť právnickej alebo fyzickej osobe povinnosť poskytnúť osobnú, alebo vecnú pomoc pri odstraňovaní následkov živelnej pohromy alebo inej mimoriadnej udalosti, ak osobitný zákon neustanovuje inak.
Právnická alebo fyzická osoba, ktorá poskytla osobnú alebo vecnú pomoc, má právo na náhradu účelne vynaložených nákladov. Toto právo môže uplatniť do 3 mesiacov odo dňa vzniku, inak toto právo zanikne.
Štatút obce Lietavská Lúčka je základnou právnou normou obce Lietavská Lúčka. Všetky všeobecne záväzné nariadenia obce, uznesenia obecných orgánov a iné predpisy obce musia byť v súlade s týmto štatútom.
Štatút obce Lietavská Lúčka bol schválený Obecným zastupiteľstvom v Lietavskej Lúčke dňa: 15. novembra 2010 uznesením č. 20/XXXVIII/10.
Štatút obce Lietavská Lúčka nadobúda účinnosť dňom: 01. decembra 2010
V Lietavskej Lúčke, dňa 15.11. 2010

References: § 11
 § 3
 § 4
 § 4
 § 11
 § 11
 § 11